b'\n_START_ARTICLE_\nMened\xc5\xbement\n_START_SECTION_\nSodobna opredelitev managementa\n_START_PARAGRAPH_\nMened\xc5\xbement pomeni koordiniranje poslovnih aktivnosti, ki zagotavljajo uspe\xc5\xa1no in u\xc4\x8dinkovito poslovanje organizacije. Ta dva cilja mened\xc5\xbeerji dosegajo z usmerjanjem in vodenjem zaposlenih, njihovih znanj, ve\xc5\xa1\xc4\x8din in sposobnosti.\n_START_SECTION_\nPomen vodenja\n_START_PARAGRAPH_\nVodenje je glavna naloga managementa in pomeni odgovornost do organizacije kot sistema. Namen vodenja je vpliv na zaposlene v organizaciji, da bo organizacija dosegala na\xc4\x8drtovane poslovne in druge cilje. Vodenje je proces vplivanja na posameznike ali skupine s ciljem uspe\xc5\xa1nega doseganja zastavljenih ciljev. Empiri\xc4\x8dni podatki in teorije podpirajo rezultate, da so vodje klju\xc4\x8d za izbolj\xc5\xa1anje u\xc4\x8dinkovitosti tima. Nekatere raziskave predlagajo, da je trening vodij najbolj potreben trening v organizacijah in je med prvimi tremi podro\xc4\x8dji, kjer podjetja financirajo usposabljanje.'